钦定古今图书集成/明伦汇编/人事典/第057卷 > 孔丛子 > 《九咏》前人
## 钦定古今图书集成/明伦汇编/人事典/第057卷 > 孔丛子 > 《九咏》前人

芙蓉车兮桂衡，结萍盖兮翠旌。驷苍虬兮翼毂，驾陵
鱼兮骖鲸。茵荐兮兰席，蕙帱兮苓床。抗南箕兮簸琼
蕊，挹天河兮涤玉觞。灵既降兮泊静默，登文阶兮坐
紫房。服春荣兮猗靡，云裾绕兮容裔。冠北辰兮岌峨，
带长虹兮陵厉。兰肴御兮玉俎陈，雅音奏兮文虞罗。
感《汉广》兮羡游女，扬《激楚》兮咏湘娥。临回风兮浮汉
“渚，目牵牛兮眺织女，交有际兮会有期，嗟痛吾兮来
不时”，“来无见兮进无闻，泣下雨兮叹成云，先后悔其
靡及，冀后王之一悟，犹搦辔而繁策，驰覆车之危路，
群秉舟而无楫，将何川而能渡？何世俗之蒙昧，悼邦
国之未静，焚椒兰其望治，由倒裳而求领，寻湘汉之
长流，采芳岸之灵芝，遇游女于水裔”，探《菱花而结词》。
“野萧条以极望，旷千里而无人。民生期于必死，何自
苦以终身。宁作清水之沉泥，不为浊路之飞尘。”